Pirkimo sąlygų

1 priedas „Techninė specifikacija“

**ŠIAULIŲ MIESTO ŽALINIMO PLANO PARENGIMO, APLINKOS TYRIMŲ IR MOKYMŲ PASLAUGŲ**

**TECHNINĖ SPECIFIKACIJA**

|  |  |  |
| --- | --- | --- |
| **Nr.** | **Reikalavimas** | **Reikšmė** |
| 1. | **Perkančioji organizacija** | Šiaulių miesto savivaldybės administracija, Vasario 16-osios g. 62, LT-76295 Šiauliai, tel. +370 41 509490, el. p. info@siauliai.lt |
| 2. | **Pirkimo pavadinimas** | Šiaulių miesto žalinimo plano parengimo, aplinkos tyrimų ir mokymų paslaugos |
| 3. | **Pirkimo tikslas** | Įgyvendinant Europos Sąjungos „Interreg Latvijos ir Lietuvos“ tarpvalstybinės programos projektą Nr. LL-00253 „Darnus ir ekologiškas aplinkos vystymas Šiaulių ir Liepojos miestų savivaldybėse“ (GREEN) siekiama įsigyti Šiaulių miesto žalinimo plano parengimo paslaugą, atlikti Šiaulių miesto šilumos salų (*angl. heat islands*) tyrimą bei įsigyti mokymų paslaugas verslo ar kitoms suinteresuotų asmenų grupėms |
| 4. | **Pirkimo objektas** | Šiaulių miesto žalinimo plano parengimo, aplinkos (šilumos salų) tyrimų ir mokymų paslaugos. Pirkimas į dalis neskaidomas. |
| 5. | **Paslaugų įvykdymo trukmė** | Visos paslaugos turi būti suteiktos per sutartyje nurodytą terminą – ne ilgiau kaip 9 mėn. nuo sutarties pasirašymo datos. |
| 6. | **Nagrinėjama teritorija** | Šiaulių miesto savivaldybės teritorija |
| 7. | **Šilumos salų tyrimas** | Šilumos salų nustatymui, analizei ir modeliavimui naudojami viešai prieinami statistiniai, palydoviniai ir kiti duomenys, taip pat Užsakovo suteikiama informacija ir prieigos. Naudojami duomenys (meteorologiniai, klimatiniai, topografiniai, pastatų ir žemės paviršiaus dangų, oro užterštumo, žaliųjų plotų, kt.) turi būti reprezentatyvūs Šiaulių miestui. Turi būti pateikiami sumodeliuoti Šiaulių miesto esamos situacijos šilumos salų žemėlapiai, pateikiami jų analizių aprašymai, nurodomos šilumos salų susidarymo priežastys, aiškinama jų problematika bei pasekmės ir pateikiami žaliosios architektūros ar kiti sprendimų būdai/pasiūlymai. Pageidautinas perspektyvinis galimų scenarijų (alternatyvų) modeliavimas, pateikiant jų žemėlapius ir analizės aprašymus. Šilumos salų tyrimų rezultatai panaudojami rengiant Žalinimo planą ir identifikuojant želdinimo poreikį probleminėse teritorijose. |
| 8. | **Žalinimo plano rengimas** | |
| 8.1. | **Pagrindiniai teisės aktai** | Pagrindiniai teisės aktai ir dokumentai, kuriais vadovaujantis turi būti atliekamas Žalinimo plano parengimas:  1. 2030 m. ES biologinės įvairovės strategija;  2. Europos Komisijos komunikatas apie žalinimo planus – „Guidance for cities to help prepare an Urban Greening Plan“;  3. Lietuvos Respublikos saugomų teritorijų įstatymas;  4. Lietuvos Respublikos specialiųjų žemės naudojimo sąlygų įstatymas;  5. Lietuvos Respublikos želdynų įstatymas;  6. Lietuvos Respublikos teritorijos bendrasis planas, patvirtintas Lietuvos Respublikos Vyriausybės 2021 m. rugsėjo 29 d. nutarimu Nr. 789 „Dėl Lietuvos Respublikos bendrojo plano patvirtinimo“;  7. Šiaulių miesto bendrasis planas, patvirtintas Šiaulių miesto savivaldybės tarybos 2009 m. sausio 29 d. sprendimu Nr. T-1 (aktuali redakcija, įskaitant Kraštovaizdžio specialųjį planą, kuris pripažintas Bendrojo plano dalimi). Pastaba – būtina atsižvelgti į rengiamus aktualius Šiaulių miesto bendrojo plano pakeitimus (koncepcija, SPAV ataskaita, kiti aktualūs dokumentai);  8. Šiaulių miesto 2025-2033 metų strateginis plėtros planas, patvirtintas Šiaulių miesto savivaldybės tarybos 2024 m. birželio 6 d. sprendimu Nr. T-202 <https://e-tar.lt/portal/lt/legalAct/4296549023f611efbdaea558de59136c> ;  9. Gamtinio karkaso nuostatai, patvirtinti Lietuvos Respublikos aplinkos ministro 2007 m. vasario 14 d. įsakymu Nr. D1-96 „Dėl Gamtinio karkaso nuostatų patvirtinimo“;  10. Viešųjų atskirųjų želdynų plotų normos ir Priklausomųjų želdynų plotų normų apskaičiavimo tvarkos aprašas, patvirtinti Lietuvos Respublikos aplinkos ministro 2007 m. gruodžio 21 d. įsakymu Nr. D1-694 „Dėl Viešųjų atskirųjų želdynų plotų normų ir Priklausomųjų želdynų plotų normų apskaičiavimo tvarkos aprašo patvirtinimo“;  11. Regioninės pažangos priemonės 02-001-06-08-02 (RE) „Plėtoti žaliąją infrastruktūrą urbanizuotoje aplinkoje“ finansavimo gairės (<https://e-seimas.lrs.lt/portal/legalAct/lt/TAD/886b67e07a4011eeaedfbb6d38423c2d>);  12. Kitais aktualiais dokumentais ir teisės aktais. |
| 8.2. | **Žalinimo plano turinys, apimtis, kiti reikalavimai** | * Žalinimo plano turinį nustato Regioninės pažangos priemonės Nr. 02-001-06-08-02 (RE) „Plėtoti žaliąją infrastruktūrą urbanizuotoje aplinkoje“ finansavimo gairių 3 priede pateikta Žalinimo planų rengimo metodika. * Išnagrinėti ir pateikti Europos miestų/urbanizuotų teritorijų žalinimo gerosios praktikos pavyzdžių ir jų pritaikymo galimybes Šiaulių miestui. * Į Žalinimo planą įtraukti šilumos salų tyrimų rezultatus ir žemėlapius. * Parengti bendrą visos miesto savivaldybės teritorijos žaliosios infrastruktūros poreikio analitinę schemą ir smulkesnes atskirų funkcinių zonų ar kvartalų schemas. * Pateikti prioritetinio želdinimo vietų sąrašą. * Įvertinti atskirųjų želdynų steigimo galimybes ir pateikti siūlymus dėl jų suformavimo; rekomenduoti galimų sodinti želdinių asortimentą, įvertinus vietos augimo sąlygas (klimatą, dirvožemį). * Įvertinti žaliųjų jungčių sudarymo galimybes ir pateikti siūlymus dėl jų suformavimo; įvertinus augančius želdinius, pateikti rekomendacijas dėl jų pertvarkymo; rekomenduoti galimų sodinti želdinių asortimentą įvertinus vietos augimo sąlygas (klimatą, dirvožemį); parengti naujai formuojamose žaliosiose jungtyse sodinamų želdinių išdėstymo schemas. * Įvertinti bendrojo naudojimo želdynuose ir gatvėse augančius želdinius, pateikti rekomendacijas dėl jų pertvarkymo, nustatyti želdinių priežiūros periodiškumą; rekomenduoti galimų sodinti želdinių asortimentą, skiriant dėmesį lapų įvairovei, daugiamečiams žydintiems augalams, krūmams, įvertinus vietos augimo sąlygas (klimatą, dirvožemį); parengti bendrojo naudojimo želdynuose ir gatvėse naujai sodinamų želdinių išdėstymo schemas. * Atrinkti teritorijas, paliekamas bioįvairovei, kurioms būtų taikoma minimali priežiūra. * Sukurti ilgalaikę Žalinimo plano priemonių poveikio stebėsenos sistemą, nurodant jos rodiklius, jų vertes, vertinimo dažnumą ar periodiškumą; * Parengti Šiaulių miesto teritorijų apželdinimo tipinius projektus/schemas - 10 vnt.; preliminariai 3000 m2 plotas (kiekvienos teritorijos), įvertinus vietos augimo sąlygas (klimatą, dirvožemį). Tipiniai projektai turi būti parengti konkrečiai miesto teritorijai, su galimybe projekto sprendinius pritaikyti kitoms tipinėms miesto vietoms. Tipinio projekto/schemos apimtis turi būti detali: dirvožemio pakeitimas (pakeičiamo dirvožemio gylis, sudėtis, parametrai, augalų dydžiai, rūšys, priežiūros instrukcijos, kt.). Siekiama, kad tipiniai projektai būtų parengti skirtingoms miesto tipinėms vietoms: gatvės žaliai juostai, gatvių sankryžų teritorijoje, žiedinės sankryžos apželdinimui, daugiabučio kiemui ir kt. * Atlikti žalinimo plane numatytų priemonių ekonominį vertinimą, nurodytos reikalingos panaudoti savivaldybės biudžeto lėšos, jų atsiperkamumas, nauda visuomenei. * Parengti žalinimo priemonių įgyvendinimo planą pirmiesiems 5 metams. * Žalinimo plano priemonės planuojamos tik valstybei ar savivaldybei priklausančioje žemėje. Esant poreikiui, privatiems sklypams parengti rekomendacijas tekstinėje dalyje, neanalizuojant erdvinių duomenų. |
| 8.3 | **Visuomenės informavimas ir įtraukimas į Žalinimo plano rengimo procesą** | * Informacija apie Žalinimo plano rengimo pradžią ir jo tikslus turi būti paskelbta savivaldybės interneto svetainėje paslaugų įgyvendinimo pradžioje. Rengėjas raštu atsiunčia reikalingą paskelbti informaciją. Informaciją paskelbia Šiaulių miesto savivaldybės administracijos atsakingi specialistai. * Žalinimo plano rengimo metu Rengėjas turi organizuoti 1-2 darbinius susirinkimus/dirbtuves visuomenės atstovams, kurių metu kurių metu būtų siekiama išsiaiškinti gyventojų požiūrį į miesto želdinius bei želdynus ir nustatyti, kokie yra didžiausi gyventojų poreikiai. Renginys turi vykti gyventojams strategiškai patogioje vietoje (patalpoje), po darbo valandų, siekiant suteikti galimybę diskusijoje dalyvauti dirbantiems žmonėms. Orientacinė renginio trukmė 1,5 - 2,5 val. Pateikti Šiaulių miesto savivaldybės administracijai renginio rezultatus. Rezultatai teikiami laisva forma el. paštu. * Rengėjas suorganizuoja viešą Žalinimo plano aptarimą - sprendinius pristato visuomenei, sudarant sąlygas teikti pastabas ir pasiūlymus. Toks viešas susitikimas organizuojamas ne anksčiau kaip po 10 kalendorinių dienų nuo žalinimo plano paviešinimo savivaldybės interneto tinklalapyje dienos, nurodoma viešo projekto aptarimo data, renginio vieta ir laikas. Informacija apie planuojamą susitikimą išsiunčiama raštu ar elektroniniu būdu seniūnijoms, vietos bendruomenėms, kitiems suinteresuotiems asmenims ir institucijoms. |
| 8.4. | **Žalinimo plano derinimas ir tvirtinimas** | * Žalinimo plano viziją rengėjas suderina su Užsakovu (Šiaulių miesto savivaldybės administracija). * Rengėjas privalo suderinti žalinimo planą su Valstybine saugomų teritorijų tarnyba prie Aplinkos ministerijos (jei teritorija yra valstybės įsteigtoje saugomoje teritorijoje ir (ar) „Natura 2000“ teritorijoje), Kultūros paveldo departamentu prie Kultūros ministerijos (jei teritorijoje yra kultūros paveldo objektų arba ji ribojasi su kultūros paveldo objekto teritorija). * Rengėjas Žalinimo plano projektą turi pristatyti ir suderinti su Šiaulių miesto savivaldybės administracija, pristatyti Šiaulių miesto tarybos komitetuose ir tarybai tvirtinimui. Žalinimo plano rengėjas, gavęs pastabų ir pasiūlymų, turi jį nedelsiant pataisyti ir/ar papildyti. Žalinimo planas laikomas tinkamai parengtu tik kai jį patvirtina taryba. |
| 8.5. | **Žalinimo plano įforminimas** | Žalinimo planas parengiamas ir pateikiamas skaitmenine forma: tekstinės dalys - \*.doc, \*.pdf formate, grafinės dalys - \*.shp \*.dgn, \*.dwg, \*.tiff, \*.jpg, \*.pdf formatuose (derinama su Užsakovu), 3D panoraminės ir perspektyvinės vizualizacijos - jpg\*, pdf\* arba kt. formatuose (derinama su Užsakovu). Taip pat pateikiami 2 popieriniai egzemplioriai. |
| 9. | **Mokymų organizavimas specialistams ir verslo atstovams** | Turi būti suorganizuoti 2 mokymai/seminarai (po 4 val. trukmės) miestų žalinimo tematika: teisiniai reikalavimai, aktualios problemos, klimato kaitos požiūriu neutralūs ir gamtosauginiai sprendimai, gerosios praktikos pavyzdžiai. Turi būti įtrauktas pranešimas apie Šiaulių miesto žaliąją infrastruktūrą, problemas, galimus sprendimų būdus, miesto žalinimo privalumus ir naudą. Bendrai 2 mokymuose turi dalyvauti ne mažiau kaip 40 specialistų ir verslo atstovų. |
| 10. | **Paslaugų vykdymo valdymas, priežiūra bei kitos sąlygos** | * Paslaugų teikėjas el. paštu ar nuotoliniu būdu su Užsakovu turi suderinti paslaugų teikimo kalendorinį grafiką. Grafikas turi būti suderintas ne vėliau kaip per 10 darbo dienų nuo sutarties pasirašymo dienos. * Paslaugų teikėjas susitikimams ir renginiams gali naudoti Šiaulių miesto savivaldybės administracijos patalpas iš anksto suderinęs ir gavęs sutikimą. * Žalinimo plano galutinis pristatymo renginys turi būti vykdomas gyvai, kiti (tarpiniai) susitikimai gali būti vykdomi nuotoliniu būdu. * Paslaugų teikėjas ne rečiau nei 1 kartą per 2 savaites organizuoja nuotolinius susitikimus su Užsakovu klausimams ar progresui aptarti. * Visų paslaugų teikimo metu Paslaugų teikėjas privalo bendradarbiauti su Užsakovu, atsakyti į klausimus ir teikti informaciją apie paslaugų vykdymo eigą, pasiektą pažangą, atliktus darbus. * Esant poreikiui, tiek Paslaugų teikėjas, tiek Užsakovas gali inicijuoti susitikimus paslaugų vykdymo eigos ar kitų klausimų aptarimui. * Paslaugų teikėjas el. paštu nedelsiant informuoja apie iškilusius sunkumus dėl galimo paslaugų vykdymo atsilikimo pagal paslaugų teikimo kalendorinį grafiką, trūkstamą informaciją ir kitas problemas. * Paslaugų teikėjas turi tiek kartų, kiek yra reikalinga, neatlygintinai pašalinti teikiamos medžiagos trūkumus, kuriuos nurodo Užsakovas. * Paslaugų teikėjas į turinį gali įtraukti ir papildomas, jo nuomone, svarbias dalis ir/ar priedus. |
| 11. | **Reikalavimai susiję su aplinkos apsaugos kriterijais** | Pirkimas vykdomas vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo (toliau – Aprašas), patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualia redakcija), 4.4.3. p., nesperkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. |

\_\_\_\_\_\_\_\_\_\_\_\_\_\_\_\_\_\_\_\_\_